હાલમાં કોંગ્રેસ અધ્યક્ષ રાહુલ ગાંધી જે રીતે રાફેલ ડીલમાં ભ્રષ્ટાચારનો આરોપ લગાવીને જેપીસી તપાસની માંગ કરી રહ્યા છે તેની પાછળ તેમની રણનીતિ સ્પષ્ટ છે. વાસ્તવમાં 2019 માં લોકસભા ચૂંટણી છે. એવામાં જો આ મામલે જેપીસીના રચના થાય તો આનાથી સત્તા પક્ષ સામે વિપક્ષી દળ એક માહોલ બનાવવામાં સફળ થઈ શકે છે. માનવામાં આવી રહ્યુ છે કે કોંગ્રેસ પક્ષ જેપીસીની માંગનો મુદ્દો સંસદમાં પણ ઉઠાવશે. પક્ષને આશા છે કે 2014 માં જે રીતે 2જી અને વીવીઆઈપી ચોપર ગોટાળાએ ચૂંટણી પર અસર પાડી એ રીતે 2019 માં રાફેલ ડીલ પણ મહત્વનો ચૂંટણી મુદ્દો બની શકે છે. જો કે કોંગ્રેસની આ રણનીતિ કેટલી સફળ થાય છે તે તો આગામી લોકસભા ચૂંટણીમાં જ જોવા મળશે.